ལན།གེ་ཁོད་ཀྱི་གཞུང་ལས་སྤྲུལ་པའི་ཁྱེའུ་ཆུང་གི་ཕྱག་ཆ་བསྟན་སྐབས།གཡས་པས་རྒྱུད་མད་གཞུ་རྡུང་ཅོག་གེ་ཅོག།གཡོན་པས་ལྟང་མེད་མཐའ་འཕེན་ཤ་ར་ར།།སྤྲུལ་བའི་རྡོ་སྒྲ་འུར་རུ་རུ།།ཐབས་ཀྱི་མདའ་སྒྲ་ཤ་ར་ར།།དྲག་རྩལ་ཐོག་གིས་བསྐྱད་དུ་མེད།།ས་རྡོ་རི་བྲག་ཐལ་བར་འབུག།ཅེས་གསུངས་པར།༧སྐྱབས་རྗེ་ཡོངས་འཛིན་མཆོག་གིས་རྒྱུད་མད་གཞི་དང་།ལྟང་མད་མདའ་ཞེས།རྒྱུད་མད་གཞུ།ལྟང་མད་མདའ་ཞེས་པའི་དོན་ཡིན་ན་རྒྱུད་ལྡན་གྱི་གཞུ་དང་།ལྟང་ལྡན་གྱི་མདའ་ཞེས་གོ་རུང་ཡང་།མད་ཅེས།བདེན་པ་དང་ཡོད་པའི་དོན་ཡིན་ནོ།།དེ་མིན་ཇི་ལྟར་མིག་སྔར་ཡོད་པའི་ཡིག་གཟུགས་འདི་འདྲ་ན་དོན་འདི་བཞིན་ཁོ་བོའི་སེམས་ལ་འཆར་མི་ཐུབ་པ་ཞིག་ལགས།གཞུང་ཚིག་སྣང་མེད་དུ་མི་འབོར་བར་ཞུ།།ཞེས་ཀྱང་གསུངས་ཡོད།གེ་ཁོད་ཀྱི་སྲུང་བ་བསྟན་པའི་སྐབས་སུ་རྒྱུད་མེད་པའི་གཞུ་དང་།སྟོང་པ་མེད་པའི་མདའ་སྟེ་འུར་རྡོ་ལ་གོ་བ་ཞིག་ཡོད་དེ།དེའི་མངོན་རྟོགས་སྐབས་སུ།བདག་ཉིད་ཁྱེའུ་ཆུང་དུ་བསམ།འུར་རྡོ་འབྲུག་ཏུ་བསམ།རྡོ་བ་ཐོག་ཏུ་བསམ།ཆུ་བོ་ཆེན་པོ་གལ་བསྒྱུར་བར་བསམ།ལུག་ཁྱུ་སེར་བས་བདས་པ་བཞིན།ཕ་རོལ་བྱད་དང་སྦོད་སྟོང་རྣམས།ཁོ་རང་ཐོག་ཏུ་ཧྲིལ་གྱིས་ཟློག།ཅེས་སོགས་གསུངས་ཡོད་པས།དེས་ན་གཞུང་ལུགས་རྣམས་སུ་དཔྱད་པ་གནང་གལ་ཆེ་སྙམ།།